Lamarck dipunkenal minangka penggagas sawijining wujud téori évolusi pagesangan,[3] ingkang lajeng dipunkenal minangka Lamarckisme. Piyambakipun pitados badhé wonten éwah-éwahan linear wonten ing makhluk hidup saking wujud paling sederhana pinuju wujud ingkang langkung canggih. Éwadéné mekaten, piyambakipun ndhasaraken wonten ing pamanggih ingkang sampun lumampah wiwit masa Yunani Kuna ingang ngandharaken bilih saben spesies sampun wonten wiwit penciptaan pagesangan. Pamikiran punika tentangan kaliyan kathah pamanggih para sarjana Perancis ingkang satunggal jaman kaliyan piyambakipun, ingkang langkung condong wonten ing perkembangan spesies: spesies-spesies kabentuk wonten ing perkembangan proses pagesangan, boten "langsung dados" mekaten kémawon. Éwah-éwahan kadadosan wonten ing spesies minangka akibat saking réaksinipun tumrap lingkungan (adaptasi). Anggota badan ingkang kalatih badhé samsaya kiyat, déné ingkang boten dipunginakaken bakal samsaya lmah lan ical. Kasil adaptasi punika lajeng dipunwarisaken kanthi turun-temurun dhateng anakipun.[4]